Je Hugues, diz Tempestez, chevaliers, fais savoir à touz ces qui verront ces presantes lettres que je suis hons à la noble dame Lore, fame çay en arriers le noble baron Jeham, conte de Bourgoigne et signour de Salins, et tien de luy en fié quamque je ay et doy avoir ne puis à Evrey et à Esterno, en chans, em prez, em bois, en plains, en vignes et en toutes autres choses, en quelque meniere que je les aie ne puisse avoir; et promet à madite dame et tenuz suis de faire l’estage à Monmaour, chescun an un mois, à la requeste de ly ou des suens. En tesmoingnaige de ceste chose, j’ay mon seel pendant en ces lettres avec le mien seel (sic). Et je Wachiers, sires d’Andelost, à la priere et la requeste doudit Hugon, ay mis mon seel pendant en ces lettres, qui furent faites le mardi après l’Apparicion, l’am Nostre Signour mil CC sexante et douze.